A4-0262/97

Ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή: «για μια νέα δυναμική στις σχέσεις μεταξύ της ΕΕ και του ASEAN» (CΟΜ(96)0314 - C4-0467/96)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(96)0314 - C4- 0467/96),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής και της Επιτροπής Ανάπτυξης και Συνεργασίας (A4-0262/97).

Α. έχοντας υπόψη την πείρα της Ευρωπαϊκής Ένωσης στη δημιουργία μιας ενιαίας αγοράς που θα βασίζεται σε εναρμονισμένη εμπορική νομοθεσία και προδιαγραφές, τα οποία θα οδηγήσουν σε οικονομική ανάπτυξη,

Β. έχοντας υπόψη τη στρατηγική σπουδαιότητα των χωρών ASEAN που βρίσκονται ανάμεσα στη Νότια Ασία και Ανατολική Ασία,

Γ. επισημαίνοντας την όλο και μεγαλύτερη σπουδαιότητα των χωρών ASEAN στην παγκόσμια οικονομία και ότι η Ευρώπη είναι ο δεύτερος μεγαλύτερος επενδυτής στην περιοχή αυτή,

Δ. επισημαίνοντας τις προσπάθειες του ASEAN για να δημιουργήσει μια Κοινότητα ενδεχομένως δέκα εθνών και να συμμετάσχει στην APEC (πλαίσιο της Οικονομικής Συνεργασίας Ασίας-Ειρηνικού),

1. τονίζει ότι χρειάζεται ένας μόνιμος πολιτικός διάλογος ανάμεσα στον ASEAN και την ΕΕ εντός ενός ενδεδειγμένου πλαισίου στο οποίο πρέπει να περιλαμβάνεται και η κοινοβουλευτική συνεργασία[semigr ]

2. ενώ σέβεται πλήρως τα δικαιώματα κυριαρχίας του ASEAN για διεύρυνση, το Κοινοβούλιο επιδιώκει μια σφαιρική συζήτηση για τις συνέπειες της επέκτασης του ASEAN στις σχέσεις ΕΕ/ASEAN[semigr ]

3. ενώ εκτιμά την ανάγκη για προώθηση της συνεργασίας ΕΕ/ASEAN, την οποία προβλέπει το έγγραφο της Επιτροπής, σχετικά με τις συνέπειες της διεύρυνσης του ASEAN για τις σχέσεις ASEAN/ΕΕ, το Κοινοβούλιο ανησυχεί μήπως τα δικά του δικαιώματα συνδιαχείρισης υπονομευθούν από τέτοιες καινοτομίες[semigr ]

4. επισημαίνει ότι το δικαίωμά του να συναποφασίζει φαίνεται ότι υπονομεύθηκε με την προτίμηση της Επιλογής ΙΙ της Ανακοίνωσης, εκπεφρασμένης σε κοινή δήλωση της 12ης Υπουργικής Συνάντησης ASEAN-ΕΕ στις 13/14 Φεβρουαρίου 1997 και στη συνέχεια με τα συμπεράσματα στα οποία κατέληξε το Συμβούλιο σχετικά με την Ανακοίνωση της 24ης Μαρτίου 1997, συμπεράσματα δια των οποίων ενέκρινε μία δέσμη δράσεων οικονομικής και κοινωνικής συνεργασίας, η οποία αποτελεί την εναλλακτική λύση σε μία νέα συμφωνία τρίτης γενεάς με τον ASEAN[semigr ]

5. επισημαίνει επίσης ότι στα συμπεράσματα του Συμβουλίου σχετικά με την Ανακοίνωση της 24ης Μαρτίου 1997 αναφέρεται ότι σε οιαδήποτε νέα υποχρέωση που υπερβαίνει το πλαίσιο της συμφωνίας ΕΚ-ASEAN του 1980, η Επιτροπή θα είναι εξουσιοδοτημένη να διαπραγματεύεται, στην περίπτωση τομεακών υποχρεώσεων, τομεακά πρωτόκολλα στο πλαίσιο αυτής της συμφωνίας ή ένα γενικό πρωτόκολλο σε περίπτωση που ζητείται σχετικώς η γνώμη της[semigr ]

6. ενθυμείται τους στόχους του ASEAN για ενθάρρυνση της οικονομικής συνεργασίας ανάμεσα στις χώρες ASEAN, προώθηση της ειρήνης, της σταθερότητας και της αμοιβαίας ευημερίας, καθώς και την ενίσχυση του συντονισμού των πολιτικών[semigr ]

7. επισημαίνει ότι η μεγαλύτερη συνεργασία ανάμεσα στον ASEAN και την ΕΕ μπορεί να αφορά όλες τις πτυχές της οικονομικής δραστηριότητας: διακίνηση αγαθών και υπηρεσιών, επενδύσεις και πνευματική ιδιοκτησία, βιομηχανική συνεργασία, υπηρεσίες και τεχνολογία καθώς και ανθρώπινοι πόροι[semigr ]

8. τονίζει τα αμοιβαία οφέλη που μπορούν να προκύψουν από την ενθάρρυνση των εμπορικών συναλλαγών και την ανταλλαγή πληροφοριών[semigr ]

9. τονίζει το πόσο σημαντικό είναι να ενθαρρυνθούν οι επενδύσεις συμπεριλαμβανομένης και της απελευθέρωσης των καθεστώτων επένδυσης και της πλήρους πρόσβασης στην αγορά[semigr ]

10. συμφωνεί με το πόρισμα της προαναφερθείσας 12ης Υπουργικής Συνάντησης στο οποίο περιγράφονται οι αρχές μιας νέας δυναμικής στις σχέσεις ΕΕ- ASEAN και προτείνονται νέοι τομείς συνεργασίας[semigr ]

11. υπογραμμίζει τη σπουδαιότητα του ιδιωτικού τομέα και συγκεκριμένα των μικρομεσαίων βιομηχανιών[semigr ]

12. επιδοκιμάζει την έναρξη του Προγράμματος Ανταλλαγών Νεαρών Στελεχών Διαχείρισης Επιχειρήσεων ΕΕ-ASEAN το Νοέμβριο του 1996[semigr ]

13. συμφωνεί με την πολιτική ανάπτυξης του τουρισμού και κατά συνέπεια με την ανάγκη να διατηρηθούν οι πολιτιστικοί και οι περιβαλλοντικοί πόροι και υπογραμμίζει ότι συγχρόνως είναι ανάγκη να συντονιστούν οι προσπάθειες του ASEAN και της Ευρωπαϊκής Ένωσης κατά του φαινομένου της σεξουαλικής εκμετάλλευσης των παιδιών[semigr ]

14. υπογραμμίζει την ανάγκη καταπολέμησης του προβλήματος των ναρκωτικών μέσα από διμερείς συμφωνίες ανάμεσα στην ΕΕ και σε μεμονωμένα κράτη ASEAN σχετικά με την καταπολέμηση των προδρόμων προϊόντων των ναρκωτικών[semigr ]

15. τονίζει το πόσο σπουδαία είναι η ενθάρρυνση της συνεργασίας των μέσων ενημέρωσης προκειμένου να αυξηθεί η αμοιβαία κατανόηση των συμφερόντων και ευαισθησιών του καθενός[semigr ]

16. τονίζει τη σπουδαιότητα του σεβασμού των ανθρωπίνων δικαιωμάτων. Συγκεκριμένα, τονίζει ότι πρέπει πάντα να τίθεται η προϋπόθεση των ανθρωπίνων δικαιωμάτων στις διμερείς σχέσεις ανάμεσα στην ΕΕ και ορισμένα κράτη μέλη του ASEAN, τωρινά και μελλοντικά. Επιπλέον, επιθυμεί να επεκταθεί η προσθήκη του όρου των ανθρωπίνων δικαιωμάτων και σε άλλες συμφωνίες ASEAN/ΕΕ, να επιτευχθεί δε κάτι τέτοιο με έναν διαπραγματεύσιμο τρόπο που να σέβεται τα διαφορετικά συστήματα αξιών και τις παραδόσεις[semigr ]

17. ζητεί από την Πορτογαλία να άρει τις αντιρρήσεις της για τη χορήγηση στην Επιτροπή διαπραγματευτικής εντολής για τη σύναψη συμφωνίας συνεργασίας τρίτης γενεάς με τον ASEAN της οποίας η ρήτρα περί ανθρωπίνων δικαιωμάτων θα αποτελέσει νόμιμη βάση για την προστασία των ανθρωπίνων δικαιωμάτων στο Ανατολικό Τιμόρ και οπουδήποτε αλλού στον ASEAN ενώ ταυτόχρονα ζητεί από τις χώρες ASEAN να αποφασίσουν να τηρούν τις συμφωνίες, τις συμβάσεις και τα ψηφίσματα των Ηνωμένων Εθνών σχετικά με τις αρχές της αυτοδιάθεσης, της ελευθερίας και των ανθρωπίνων δικαιωμάτων[semigr ]

18. ζητεί από το Ηνωμένο Βασίλειο και τη Γαλλία να παραιτηθούν από τις προσπάθειές τους να γίνουν μέλη του περιφερειακού φόρουμ του ASEAN ξεχωριστά από την EE ως σύνολο[semigr ]

19. ζητεί από την Επιτροπή και το Συμβούλιο να πείσουν τα κράτη εκείνα του ASEAN που δεν το έχουν ήδη κάνει να συμβληθούν στις δύο διεθνείς συνθήκες για τα ανθρώπινα δικαιώματα και στη Συνθήκη κατά των Βασανιστηρίων ως ένδειξη της δέσμευσής τους για την παγκοσμιότητα των ανθρωπίνων δικαιωμάτων που ισχυρίζονται ότι προασπίζονται και υποστηρίζουν[semigr ]

20. επισημαίνει με ανησυχία ότι όλα τα κράτη του ASEAN διατηρούν την ποινή θανάτου για ευρύ φάσμα εγκλημάτων και ζητούν από αυτά να προβούν στην κατάργησή της παίρνοντας αμέσως μέτρα για να περιορίσουν την εφαρμογή της[semigr ]

21. ζητεί από τα κράτη μέλη να τηρούν λεπτομερώς τα κοινά κριτήρια του 1991 που διέπουν τις εξαγωγές όπλων προς την νοτιοανατολική Ασία, να εφαρμόζουν αυστηρά το εμπάργκο όπλων του 1991 στη Βιρμανία και να πάρουν σοβαρά υπόψη την έκκλησή του να σταματήσουν οι πωλήσεις όπλων στην Ινδονησία[semigr ]

22. ζητεί από όλα τα κράτη μέλη να υπογράψουν τη Συνθήκη του ASEAN για Ελεύθερη από Πυρηνικά Όπλα Ζώνη της Νοτιοανατολικής Ασίας.

23. εμμένει στην ανάγκη σεβασμού και προώθησης των κοινωνικών δικαιωμάτων των εργαζομένων, κυρίως δε του δικαιώματος του συνδικαλίζεσθαι[semigr ]

24. σε ό,τι αφορά την αναμενόμενη διεύρυνση του ASEAN το καλοκαίρι του 1997, ζητεί να υπάρξουν ξεχωριστές εντολές διαπραγμάτευσης για το Λάος, Καμπότζη και Μυανμάρ σε σχέση με την προσχώρησή τους στη συμφωνία ΕΕ/ASEAN[semigr ]

25. ζητεί ένα εντατικό πρόγραμμα για την εμβάθυνση των πολιτιστικών ανταλλαγών προκειμένου να ενισχυθεί η αμοιβαία κατανόηση ανάμεσα στην Ευρώπη και τη Νοτιοανατολική Ασία[semigr ]

26. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και τις κυβερνήσεις των κρατών ASEAN.